ວິກິດການການເງິນ ກໍາລັງຄຸກຄາມ ທັງສອງຝັ່ງຂອງແອຕແລນຕິກ (ເບິ່ງວີດີໂອພາສາອັງກິດ)
ນັກຊ່ຽວຊານກ່າວວ່າ ບັນຫາຂອງພາກພື້ນຢຸໂຣບ ໂຮມທັງບັນຫາຢູ່ໃນສະຫະລັດນັ້ນ ແມ່ນຈະສົ່ງຜົນກະທົບ ຢ່າງມະຫາສານ ຕໍ່ເສດຖະກິດໂລກ.
ເວລານີ້ ວິກິດການການເງິນຢູ່ໃນທັງສອງຝັ່ງມະຫາສະມຸດອັດແລນຕິກ ກໍາລັງຮ້າຍແຮງຂຶ້ນ ນັບມື້ ແລະຢູ່ທີ່ສະຫະລັດນີ້ ກໍມີຄວາມເປັນຫ່ວງເພີ່ມທະວີຂຶ້ນນັບມື້ວ່າ ປະທານາທິບໍດີ ບາຣັກ ໂອບາມາ ແລະສະພາຄອງແກຣສ ຈະບໍ່ສາມາດຕົກລົງກັນໄດ້ ໃນເລຶ່ອງເພີ່ມຂີດຈໍາກັດສູງສຸດຂອງໜີ້ສິນຂອງລັດຖະບານ ເພື່ອຫລີກລ່ຽງການຜິດສັນຍາຈ່າຍໜີ້ສິນຂອງ ລັດຖະບານກາງນັ້ນ ທອງປານມີເລຶ່ອງນີ້ມາສະເໜີທ່ານ ວິກິດການການເງິນຂອງປະເທດກຣີສໄດ້ຄອບງໍາໄປທົ່ວພາກພື້ນຢຸໂຣບ ເປັນເວລາຫລາຍ ອາທິດ ແລະ ໄດ້ກໍ່ໃຫ້ເກີດການເດີນຂະບວນປະທ້ວງຢ່າງຮຸນແຮງເປັນບາງຄັ້ງ ແລະການ ນັດຢຸດງານທີ່ໄດ້ມີເລື້ອຍໆ ເພື່ອປະທ້ວງການຕັດການໃຊ້ຈ່າຍຂອງລັດຖະບານ ແລະຂຶ້ນ ພາສີ ທີ່ແນເປົ້າໝາຍໃສ່ເພື່ອຫລີກລ່ຽງການຜິດສັນຍາຊໍາລະໜີ້ຈໍານວນມະຫາສານຂອງ ລັດຖະບານກຣີສນັ້ນ ບັດນີ້ ມີຄວາມເປັນຫ່ວງຂຶ້ນຕາມມາວ່າ ວິກິດການໜີ້ສິນອາດຈະ ລຸກລາມໄປເຖິງອິຕາລີ ແລະສະເປນໄດ້ ສ່ວນສະຫະລັດກໍປາກົດວ່າ ກໍາລັງດິ້ນຮົນກັບບັນຫາທາງດ້ານການເງິນຂອງຕົນເອງເຊັ່ນ ກັນ ບັນຫາທ້າທາຍຫລ້າສຸດຂອງສະຫະລັດ ກໍຄືການເພີ່ມລະດັບໜີ້ສິນຂອງລັດຖະບານ ຂຶ້ນ ເພື່ອຫລີີກລ່ຽງການຜິດສັນຍາຊໍາລະໜີ້ ພວກອົງການຕ່າງໆທີ່ຈັດລະດັບຄວາມໜ້າເຊື່ອຖືດ້ານສິນເຊື່ອຫລືເຄຣດິດ ແມ່ນກໍາລັງຂົ່ມ ຂູ່ທີ່ຈະລົດລະດັບເຄຣດິດຂອງສະຫະລັດລົງ ອັນເປັນຂ່າວຮ້າຍສໍາລັບພວກປະເທດແລະ ທະນາຄານທັງຫລາຍໃນຢຸໂຣບ ທີ່ກໍາພັນທະບັດຂອງສະຫະລັດໄວ້ໃນມູນຄ່າຫລາຍກວ່າ 700 ພັນລ້ານໂດລາ ໂດຍມີທະນາຄານແຫ່ງຊາດຂອງອັງກິດ ຫລື Bank of England ຢູ່ລະດັບໜ້າ ຕິດຕາມດ້ວຍສະວິດເຊີແລນດ໌ ແລະຝຣັ່ງ ການລົດລະດັບຄວາມໜ້າເຊື່ອຖື ລົງດັ່ງກ່າວນັ້ນ ກໍຈະພາໃຫ້ມູນຄ່າພັນທະບັດເຫລົ່ານັ້ນ ຕົກຕໍ່າລົງໄປນໍາ ຊື່ງອາດສາມາດ ສ້າງຄວາມສັບສົນວຸ້ນວາຍອັນໃຫຍ່ຫລວງ ໃນຕະຫລາດການເງິນໂລກໄດ້ ທ່ານ ອຽນ ເບກ (Iain Begg) ນັກຄົ້ນຄວ້າທີ່ໂຮງຮຽນການເສດຖະກິດທີ່ກຸງລອນດອນ ຫລື London School of Economics ກ່າວວ່າ ບັນຫາຂອງພາກພື້ນຢຸໂຣບ ໂຮມທັງ ບັນຫາຢູ່ໃນສະຫະລັດນັ້ນ ແມ່ນຈະສົ່ງຜົນກະທົບຢ່າງມະຫາສານ ຕໍ່ເສດຖະກິດໂລກ ທ່ານ Iain Begg ເວົ້າວ່າ: ທ່ານ ເບກ ກ່າວຕໍ່ໄປວ່າ ບໍ່ວ່າມັນຈະອອກມາເປັນແບບໃດກໍຕາມ ມັນຈະບໍ່ແມ່ນເລຶ່ອງ ງ່າຍໆ ສໍາລັບທະວີບໃດນຶ່ງທີ່ຈະຟື້ນຕົວຄືນໄດ້ ທ່ານ ເບກ ກ່າວວ່າ: ອັນຕະລາຍທີ່ເກີດຂຶ້ນຈາກ ວິກິດການໜີີ້ສິນທີ່ຊໍ້າເຮື້ອຂອງພວກປະເທດທີ່ໃຊ້ເງິນຢູໂຣນັ້ນ ແມ່ນໄດ້ເນັ້ນຍໍ້າໃຫ້ເຫັນໃນອາທິດນີ້ ໃນຂະນະທີ່ພວກເຈົ້າໜ້າທີ່ລັດຖະບານແລະທະນາ ຄານພານິດຕ່າງໆ ຍັງຄົງແຕກແຍກກັນຢູ່ ກ່ຽວກັບແຜນການກອບກູ້ໜີ້ສິນຂອງກຣີສ ທີ່ ພວກປະເທດເຫລົ່ານັ້ນໄດ້ສະເໜີຂຶ້ນມາແຂ່ງກັນນັ້ນ ການຕັດສິນໃຈແມ່ນເປັນກຸນແຈໄປສູ່ຄວາມສໍາເລັດ ໃນການປ້ອງກັນວິກິດການໜີ້ສິນຂອງ ຂົງເຂດ ບໍ່ໃຫ້ລາມໄປປະເທດອື່ນໆ ທ່ານ ສະຕູອາຕ ເຟລມມິ່ງ ເວົ້າວ່າ ທ່ານ ສະຕູອາຕ ເຟລມມິ່ງ (Stewart Fleming) ນັກຄົ້ນຄວ້າປະຈໍາອົງການ Chatham House ກ່າວວ່າ ສະຫະພາບຢຸໂຣບ ຄວນຈະເຄຶ່ອນໄຫວຢ່າງຕັ້ງໜ້າແຂງຂັນຫລາຍກວ່ານີ້ ເພື່ອປ້ອງກັນວິກິດການການເງິນຂອງກຣີສ ບໍ່ໃຫ້ສ້າງຄວາມເສຍຫາຍໃຫ້ແກ່ເຂດໃຊ້ເງິນຢູໂຣ ນັ້ນ ທ່ານ ເຟລມມິ່ງ ກ່າວຕໍ່ໄປວ່າ ບໍ່ວ່າຮູບການມັນຈະອອກມາແບບໃດກໍຕາມ ຢູ່ໃນສະຫະລັດແລະພາກພື້ນຢຸໂຣບ ແຕ່ສິ່ງນຶ່ງ ທີ່ພວກນັກເສດຖະສາດສ່ວນຫລາຍເຫັນພ້ອມນໍາກັນນັ້ນ ກໍແມ່ນວ່າ ເວລາກໍາລັງຈະໝົດໄປ ແລ້ວສໍາລັບການຄວບຄຸມໂຣກຕິດຕໍ່ທາງດ້ານການເງິນຂອງຍຸກສະໄໝໃໝ່ຂອງພວກເຮົານັ້ນ